Legal Document

Category: 564

Text:
95. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 7261 Φ.101.34/Ιδ της 17/17 Μαΐου 1979 (ΦΕΚ Β΄ 477) Περί προσλήψεως και κατανομής θέσεων βοηθητικού προσωπικού (εργατοτεχνιτών). Έχοντας υπόψη τις διατάξεις: α.Του Νόμ. 400/1976 «περί Υπουργικού Συμβουλίου και Υπουργείων». β.Του άρθρ. 10 παρ. 8 του Νόμ. 894/1979 «περί τροποποιήσεως διατάξεών τινων του δια του Νόμ. 614/1977 κυρωθέντος Κώδικος Οδικής Κυκλοφορίας». γ.Την 59 από 16.5.1979 απόφαση του Υπ. Συμβουλίου. δ.Τις λοιπές για το αντικείμενο που διαλαμβάνεται στο θέμα προτάσεις των Αρχηγείων Χωρ/κης και Αστυνομίας Πόλεων, αποφασίζουμε: Πρόσληψη βοηθητικού Προσωπικού Άρθρ.1.-Επιτρέπουμε την πρόσληψη 300 εργατοτεχνιτών (βοηθητικού προσωπικού) επί συμβάσει εργασίας ιδιωτικού δικαίου, αορίστου χρόνου, για τις ανάγκες των Σωμάτων Χωροφυλακής και Αστυνομίας Πόλεων, οι οποίες προκύπτουν από την εφαρμογή των διατάξεων του Κώδικα Οδικής Κυκλοφορίας. Κατανομή βοηθητικού Προσωπικού Άρθρ.2.-Κατανέμουμε τον αριθμό των προσλαμβανομένων Εργατοτεχνιτών (βοηθητικού προσωπικού), ως ακολούθως: α.Αρχηγείο Χωρ/κής: 100 εργατοτεχνίτες δια τις ανάγκες Υπηρεσιών Τροχαίας δικαιοδοσίας του και β.Αρχηγείο Αστ. Πόλεων: 200 εργατοτεχνίτες για τις ανάγκες Υπηρεσιών Τροχαίας δικαιοδοσίας του. Διαδικασία επιλογής του προσλαμβανομένου  βοηθητικού προσωπικού Άρθρ.3.-Για την επιλογή των προσλαμβανομένων εργατοτεχνιτών (βοηθητικού προσωπικού), ισχύει η 6481 Φ.101.34/ΙΓ από 14.5.1979 κοινή απόφαση των Υπουργών Προεδρίας Κυβερνήσεως και Δημοσίας Τάξεως. Σελ. 262,9592(α) Τεύχος 757-Σελ. 96 21.Ε.ι.95 Κώδικας Οδικής Κυκλοφορίας